ISRAEL-RAPORTTI EUROOPAN PARLAMENTISTA
EU-vaalien tulos ja Israelin asema
On hienoa olla Alankomaissa.
Christians for Israel (C4I) on aina ollut ECI:n vahvimpia jäseniä.
C4I toimii Alankomaista käsin.
C4I ja Andrew Tucker päättivät järjestää -
tärkeän ja ajankohtaisen konferenssin, jonka aiheena on BDS-liike.
Päätimme taltioida ohjelmamme tällä kerralla Alankomaissa.
Toimittaja Simon Barrett ei ole mukana tällä viikolla.
Olemme kuluneen vuoden aikana keskustelleet tulevista EU-vaaleista.
Monet pelkäsivät, että ne merkitsisivät äärioikeistopuolueiden läpimurtoa -
Euroopan parlamenttiin. Valitettavasti kävi juuri niin.
Britannialainen uusnatsi Nick Griffin, joka kieltää avoimesti holokaustin, -
ei päässyt jatkokaudelle, mikä on hyvä uutinen.
Huono uutinen on se, että hänen tilalleen tuli monta muuta uusnatsia -
Kreikasta, Unkarista, Saksasta, Bulgariasta ja muista maista.
Se on huolenaihe meille ja kaikille, -
jotka uskomme Eurooppa-hankkeeseen ja siihen, -
ettei Euroopan pidä palata 1930-luvun tilanteeseen.
Kuten olen sanonut, on aina hyvä erottaa, -
etteivät kaikki Euroopan tiiviimpää yhdentymistä vastustavat puolueet -
ole automaattisesti populistisia, rasistisia ja antisemitistisiä.
Voisi jopa sanoa, että protestista osa saattaa olla hyvä asia.
On liian aikaista sanoa tarkkaan, -
mikä on Yhdistyneen kuningaskunnan itsenäisyyspuolueen -
tai muiden populistipuolueina pidettyjen puolueiden -
kanta tärkeinä pitämiimme asioihin -
ja yleisesti tärkeisiin asioihin, kuten rasismiin ja muukalaisvihaan.
Me hyväksymme, -
että joku voi olla hyvin EU-vastainen -
mutta silti oikeutettu demokraattinen toimija.
Silti meillä on riittävästi syytä olla todella huolissamme.
Mielessäni on eritoten kaksi maata, Kreikka ja Unkari, -
sekä niiden Kultainen aamunkoitto- ja Jobbik-puolueet.
Ei ole epäilystäkään, mitä puolueet edustavat.
Kun tarkastelee Ranskaa ja Kansallista rintamaa, -
tietysti on huolestuttavaa, että Kansallinen rintama vei äänistä 25 %.
Henkilökohtaisesti suhtaudun sen johtajaan epäillen ja kriittisesti.
Tyttären ei ole mahdollista -
tehdä pesäeroa puolueen perustajaan Jean-Marie Le Peniin.
Le Pen on tuonut selvästi ilmi oman kantansa asioihin, -
jotka ovat ratkaisevan tärkeitä ja keskeisiä kaikille eurooppalaisille.
Hän on sivuuttanut holokaustin pelkkänä yksityiskohtana historiassa.
Se on sanalla sanoen kuvottavaa.
Hiljattain hän lausui, että erään tietyn viruksen ansiosta -
voitaisiin estää afrikkalaisten maahanmuutto Eurooppaan -
luonnollisella tavalla. Se on kuvottavaa.
Euroopan tämänhetkinen tilanne herättää todella huolta.
European Coalition for Israel (ECI) ja Christians for Israel (E4I) -
järjestivät Hollannissa julkiselle yleisölle tarkoitetun konferenssin, -
jonka aiheina olivat kansainvälinen oikeus -
ja BDS (boikotointi, sijoitusten pois- vetäminen ja sanktiot) -liike.
Halusimme tiedottaa BDS-liikkeestä ja kansainvälisestä oikeudesta.
Monet ihmiset vetoavat kansainväliseen oikeuteen.
He sanovat usein, että juutalaisasutukset ovat laittomia, -
Israelin pitäisi vetäytyä miehitetyiltä alueilta -
ja palestiinalaisvaltion perustaminen on välttämätöntä.
Israelia arvostellaan kansainvälisen oikeuden nojalla jopa niin, -
että Israelin valtion laillisuutta kyseenalaistetaan.
Koimme, että on tärkeää tarkastella sitä asiantuntijoiden kanssa -
eri näkökulmista, vaikka emme löytäisikään vastauksia, -
jotta ihmiset saisivat tietää, mitä on meneillään.
Puhuin aiemmin konferenssissa ja sanoin, -
että Israelia vastassa on kolme uhkaa täällä Euroopassa.
Ensimmäinen uhka on jihadistien paluu Syyriasta.
Heitä on palaamassa Eurooppaan sadoittain.
He ovat turvallisuusuhka.
Toinen uhka on äärioikeiston ja uuden antisemitismin nousu.
EU-vaalien tulokset vain vahvistavat sitä, -
mitä olemme pelänneet viimeksi kuluneen 1―1,5 vuoden ajan.
Kolmas uhka on minusta haastavin.
Se on BDS-liike.
Joskus kutsun sitä hienostuneeksi antisemitismiksi.
He puhuvat ihmisoikeuksista ja oikeudenmukaisuudesta, -
mutta kun tutkii syvemmältä, heistä monien vaikuttimena -
on sama tappava virus kuin Jobbikin ja Kultaisen aamunkoiton taustalla.
He itse eivät sitä tietenkään myönnä.
He vastustavat raivokkaasti sitä, että yksikään juutalainen asuu -
kiistellyillä alueilla, joita me kutsumme Israelin sydänmaaksi
Mietitäänpä asiaa suhteutettuna.
He käyttävät valtavasti energiaa siihen, -
että he demonisoivat kiistellyillä alueilla asuvia juutalaisia -
ja syyttävät näitä kaikenlaisista vääryyksistä.
Samaan aikaan he sivuuttavat sen, -
mitä muualla maailman kriisipesäkkeissä tapahtuu.
Ei ole oikeutettua sanoa, että se on ihmisoikeuskysymys. Se ei ole sitä.
ECI:n tehtävä on taistella sitä vastaan.
Taistelu ei ole tietenkään sotilaallista vaan aatteiden välistä.
Meidän on tultava paremmiksi Israelin puolestapuhujiksi.
On tunnettava tosiasiat ja kansainvälisen oikeuden tosiasiat.
Siksi tämä konferenssi oli hyödyllinen.
Oikeustieteen professorit ja toimittajat puhuivat täällä näistä kysymyksistä.
BDS-liike väittää, että Israel miehittää laittomasti palestiinalaisalueita -
ja että Israel on perustanut sinne juutalaisasutuksia, -
jotka ovat BDS-liikkeen määritelmän mukaan laittomia.
Ennakko-otaksumat muotoillaan oikeudelliselta kannalta.
He käyttävät kansainvälistä oikeutta aseena -
"oikeustapauksessa" Israelia vastaan. BDS-liike viittaa yhä uudelleen -
Kansainvälisen tuomioistuimen neuvoa-antavaan lausuntoon (2004), -
jossa todettiin, että alueet on miehi- tetty ja asutukset ovat laittomia.
Näkemykseni mukaan asia ei ole niin.
BDS-liike perustuu ajatukseen, -
että juutalaiset asuvat laittomasti niin kutsutuilla miehitetyillä alueilla.
Sen mukaan asutukset ovat laittomia.
Se vetoaa kansainväliseen oikeuteen, neljänteen Geneven sopimukseen.
Siinä määritellään vallattuja eli miehitettyjä alueita koskevia asioita.
He väittävät, että alueet ovat miehitettyjä -
neljännen Geneven sopimuksen mukaisesti.
Toiseksi neljäs Geneven sopimus -
kieltää valtaajavaltaa siirtämästä väestöä valtaamalleen alueelle.
He sanovat, että ensinnäkin alueet ovat miehitettyjä, -
koska Israel valtasi ne vuonna 1967 sodassa.
He sanovat sen olevan laitonta.
Toiseksi israelilaiset, jotka muuttavat alueelle, -
tosiasiassa valtaavat Länsirantaa heidän mukaansa.
He sanovat, että se rikkoo neljännen Geneven sopimuksen 49. artiklaa.
Väitteessä on monia ongelmia.
Tutkitaanpa negatiivista puolta.
Neljättä Geneven sopimusta ei koskaan tarkoitettu -
sovellettavaksi tämänkaltaisissa tilanteissa.
Se laadittiin vuonna 1949, toisen maailmansodan jälkeen.
Sen taustalla oli se, miten Saksa ja Venäjä siirsivät väestöään -
pyrkimyksenään puhdistaa suuria alueita Euroopassa.
Sitä tapahtui Romaniassa, Puolassa, Ukrainassa ja muualla.
Israelin tilanne on täysin erilainen.
Itä-Jerusalemiin, Juudeaan ja Samariaan muuttaneita juutalaisia -
ei ole siirretty sinne pakolla.
He eivät menneet sinne siksi, että arabeista päästäisiin eroon.
Heidän muuttonsa taustalla on ajatus siitä, että he kuuluvat sinne.
On siis erittäin perusteltua sanoa, -
että neljättä Geneven sopimusta ei voi soveltaa tässä.
Vaikka sitä voisikin soveltaa, miehityksessä ei ole mitään laitonta.
Ei ole laitonta miehittää aluetta, -
joka on voitettu konfliktitilanteessa.
Laitonta on siirtää omaa väestöä vallatuille alueille, -
mutta kuten sanoin, Israel ei ole tehnyt sitä.
Vastustajat käyttävät sitä muodollisena työkaluna.
Mielenkiintoista on, että ihmisillä on taipumusta katsoa Israelin valtiota -
vain vuodesta 1948 tai 1967 eteenpäin.
Asiassa nähdään ainoastaan pales- tiinalaisten ihmisoikeuskysymykset.
Usein unohtuu, että Israelin valtion historia -
ulottuu vuoteen 1920 ja jopa kauemmas, -
kun osmanivaltakunta hajosi ja luotiin mandaatit.
Laskettiin perusta sille, että juutalaiset saivat kotimaan -
koko Palestiinasta, johon sisältyivät Länsiranta ja koko Jerusalem.
Nuo sopimukset, mandaatti ja San Remossa tehdyt päätökset -
muodostavat oikeudellisen perustan Israelin valtiolle, -
joka syntyi toisen maailmansodan jälkeen vuonna 1948.
Israelin valtio ei riipu YK:n päätöslauselmista -
eikä YK:n hyväksynnästä. Se riippuu aiemmista sopimuksista, -
joiden juuret ulottuvat kauas Israelin aiempaan olemassaoloon alueella, -
mukaan lukien Länsirannalla, nk. miehitetyillä alueilla.
Israelilla on vahva oikeus näihin alueisiin.
Tavallaan on sääli, -
ettei Israel ole ikinä täysin omaksunut eikä ilmaissut noita oikeuksiaan.
Neuvoni Israelin hallinnolle olisi se, -
että sen tulisi korostaa enemmän kuin sillä on ollut tapana -
juutalaisvaltion syntymätodistusta, mandaattia, -
sekä Israelin valtiolle ja juutalais- kansalle annettuja oikeuksia, -
juutalaisille annettua oikeutta perustaa juutalainen kansankoti -
mandaatin alueelle.
Sen kannattaa korostaa, että konfliktin keskipisteessä olevat alueet -
eivät sinänsä ole miehitettyjä -
eivätkä niiden asukkaat ole laittomia asuttajia.
Tietysti Israelin hallinto saattaa olla taipuvainen laatimaan sopimuksen.
Sen ei silti pitäisi tehdä sitä siltä pohjalta, -
että he ovat siellä laittomasti.
Se suvereenina valtiona neuvottelee toisen osapuolen kanssa -
rauhansopimuksesta.
Israelin hallinto tunnustaa palestiina- laisten oikeudet ja Oslon sopimuksen.
Tulevaisuuden tilanteen yksityiskohdista täytyy neuvotella.
Pääministeri Netanjahu sanoi viime vuonna YK:n yleiskokouksessa -
Israelin näkökannan olevan se, -
että alueelle perustetaan demilitarisoitu palestiinalaisvaltio.
Hän ei määritellyt rajoja. Ne ovat neuvottelukysymys.
Israelin hallinnon pitää torjua ajatus siitä, -
että Israelin valtion olemassaolo näillä alueilla on laitonta. Se ei ole sitä.
Samoin alueilla elävät juutalaiset eivät myöskään ole siellä laittomasti.
Mandaatin 6. artiklan mukaan -
juutalaisilla on oikeus asua mandaatin alueella.
On surullista ja huolestuttavaa, -
että Brysselissä tapahtui raaka verityö EU-vaalien aattona -
vain muutama kortteli Euroopan parlamentin rakennuksesta.
Verityö leimaa tulevaa vuotta erityisellä tavalla.
Euroopan instituutioilla on paine toimia asian suhteen, -
ei laiminlyödä eikä sivuuttaa sitä, vaan tutkia syvällisesti sen syitä.
Meidän on ponnisteltava sen eteen -
yhdessä Euroopan parlamentissa toimivien Israelin-ystävien kanssa.
On nostettava esiin monia kysymyksiä.
Aiemmin puhuimme äärioikeiston noususta.
Tekijä ei ollut uusnatsi, äärioikeistolainen -
eikä Jobbik-puolueen tai jonkin muun puolueen kannattaja.
Tekijä oli Syyriasta palannut jihadisti, joka asuu Ranskassa.
Syyriasta palaa sadoittain jihadisteja, -
jotka ovat radikalisoituneita -
sekä motivoituneita, koulutettuja ja varustettuja tappamaan.
Uskon heidän olevan todellinen uudenlainen uhka -
niin juutalaisille ja juutalaiskohteille -
kuin jokaiselle, joka uskoo länsimaisiin arvoihin.
Euroopan parlamentin tulisi suhtautua Israelin tapaukseen vakavasti.
Joskus tuntuu siltä, että Euroopan parlamentissa on vahvoja virtauksia, -
jotka kannattavat hanakasti BDS- liikkeen kaltaista lähestymistapaa.
On kuitenkin niitäkin, -
jotka korostavat palestiinalaisten humanitaarisia näkökohtia -
ja palestiinalaisten oikeuksien huomioimista, -
toivovat rauhaa ja työskentelevät sen eteen -
mutta korostavat, ettei pidä unohtaa Israelin valtion intressejä -
eikä ylenkatsoa juutalaiskansan oikeutta elää turvassa ja rauhassa -
esi-isiensä maassa Israelin valtiossa.
Mielestäni Euroopan parlamentin pitäisi tunnustaa -
Israelin oikeus suojella itseään väkivaltaa ja terrorismia vastaan -
sekä ulkovaltojen uhkia vastaan.
Euroopan parlamentin pitäisi arvostaa ja korostaa tuota oikeutta.
Sen pitäisi käsittää, että Israelin valtio on demokratia.
Se kunnioittaa oikeusvaltioperiaatetta. Maassa toimii itsenäinen oikeuslaitos.
Siinä suhteessa Israel eroaa monesta Lähi-idän maasta.
Euroopan parlamentin pitäisi arvostaa ja kunnioittaa sitä.
Sehän aina sanoo kannattavansa demokratiaa, oikeusvaltioperiaatetta -
ja ihmisoikeuksia. He voivat nähdä, miten ne toimivat Israelin valtiossa.
Sen pitäisi tukea Israelia, etenkin kun joidenkin valtioiden -
ja terroristijärjestöjen uhkat Israelia kohtaan kasvavat -
ja samalla juutalaiset muualla maailmassa -
joutuvat usein kaikenlaisten hyökkäysten kohteeksi nykyään.
Käsitykseni antisemitismistä nykyään on saanut vaikutteita -
kohtaamisista juutalaisten kansalaisten kanssa Strasbourgissa, -
Brysselissä ja Alankomaissa. Meidän on syytä olla varuillaan, -
koska he ovat kertoneet, että siitä on tullut heille arkipäivää.
Antisemitismiä normalisoidaan jokapäiväisessä elämässä.
Se on suuri vaara, jota vastaan meidän pitää taistella yhdessä.
Kannan huolta BDS-kampanjan merkeistä jokapäiväisessä elämässä.
Vihanneskauppiaani kertoo, että asiakkaat kysyvät jatkuvasti, -
mistä jotkin tietyt hedelmät ovat peräisin.
Jos ne tulevat Israelista, he jättävät ne ostamatta.
Kun kauppias kysyy syytä sille, asiakas ei osaa vastata.
Pelkäänpä, että se johtuu median vaikutuksesta.
Se parjaa Israelia. Niinpä ihmisillä on...
pureksimatta nieltyjä Israel-vastaisia asenteita.
Se on melko masentavaa.
Alankomaissa viime kuukausina ja parin viime vuoden aikana, -
mutta etenkin viime kuukausina vuonna 2014 -
BDS-liike on vahvistunut.
Se on tavallaan vuorovaikutusta -
hallinnon politiikan sekä yritysten ja kansalaisjärjestöjen toimien välillä.
Alankomaissa on monta isoa julki- sesti rahoitettua kansalaisjärjestöä, -
kuten Pax Christi, ICCO ja muita niiden tyyppisiä järjestöjä, -
joilla on Israel-vastainen toimintasuunnitelma.
Niiden kanta on, että Israelin miehitys on laiton.
Ne lobbaavat boikotoinnin puolesta hallinnossa ja yrityksissä.
Hallinto asettui niiden puolelle. Se omaksui politiikan, -
jossa se pyrki tekemään sijoituksista luopumisesta houkuttelevaa.
Monet yritykset Alankomaissa -
vetivät pois toimintojaan Israelista.
Niistä yksi oli eläkerahasto PGGM.
Sillä oli sijoituksia viidessä israelilaispankissa.
Se veti pois sijoitukset. Kyse ei ole suurista rahoista, 60―70 milj. eurosta.
Kokonaisuutta vasten se ei ole paljon, -
mutta se oli merkittävä poliittinen kannanotto.
Päätöksen taustalla oli se, -
että yhtiö oli vakuuttunut Israelin toimien laittomuudesta.
Monet muut yritykset toimivat samoin Hollannin hallinnon painostuksesta.
Hallinnon, kansalaisjärjestöjen ja yritysten vuorovaikutuksella -
on suuri vaikutus. Vaarana on, että muut yritykset seuraavat, -
jos yleinen käsitys on se, että Israel on laiton.
Kehitys on hyvin vaarallinen.
Onneksi Alankomaiden kristitty yhteisö -
on alkanut tuoda esiin kantaansa voimakkaasti.
Se esittää vahvoja juridisia ja historiallisia perusteita sille, -
miksi tätä ei voi hyväksyä.
Euroopan laajuisesti Alankomaat on BDS-liikkeen etulinjassa.
On muitakin maita, kuten Norja ja Ruotsi, jotka ovat kallistumassa siihen.
Pelkään, että Alankomaat ottavat tässä johtopaikan, -
ja muut maat seuraavat.
Toivon, että nyt saavat vauhtia sellaiset järjestöt ja ihmiset, -
jotka ovat tarpeeksi vahvoja kannattamaan Israelia -
ja vakuuttamaan hallinnon siitä, ettei BDS-liikettä voi hyväksyä.
Nyt on aika ryhtyä toimenpiteisiin -
ja toimia niin kuin me toimimme Suomessa hieman yli vuosi sitten.
Olen ylpeä siitä, mitä tapahtui.
Kirkkojen kehitysyhteistyöjärjestöt rohkaisivat kannattajiaan -
pyytämään sijoitusten poisvetämistä yrityksistä, -
jotka toimivat kiistellyillä alueilla.
Totesimme, että monet ECI:n kannattajat -
ovat kyseisen kehitysyhteistyö- järjestön kannattajia.
Kehotimme heitä ottamaan siihen yhteyttä, jos he ovat eri mieltä.
Niin demokratia ja avoin yhteiskunta toimivat.
Kehotimme heitä lähettämään postia tai sähköpostia tai soittamaan.
Kannattajamme toimivat niin suurin joukoin, -
että kyseinen järjestö muistelee vieläkin, -
miten puhelimet ja sähköpostit menivät tukkoon.
Se pelästyi kansalaisten reaktiota.
Se osoittaa, miten tehokkaita ovat pienet ja yksinkertaiset toimet.
Meistä jokainen voi lähettää sähköpostia.
Meistä jokainen on tärkeä.
Usein aliarvioimme oman arvomme, -
niin hyvässä kuin pahassakin.
On kannustavaa lähettää rohkaiseva sähköposti kansanedustajalle -
ja sanoa, että rukoilemme hänen puolestaan.
Jos olemme eri mieltä, meillä on yhtäläinen oikeus tuoda se esiin.
Jos olen kristitty ja kristitty hyväntekeväisyysjärjestö -
menee mukaan Israelia demonisoiviin kampanjoihin, -
sanon järjestölle, että vien rahani muualle.
Jos haluan tukea kehitysyhteistyötä, etsin toisen avustusjärjestön, -
jonka arvot voin allekirjoittaa.
Siinä ei ole mitään outoa eikä lainvastaista.
Kansalaisina meidän pitäisi aina käyttää ääntämme, -
äänioikeuttamme ja myös kykyämme muovata mielipiteitä.
Suomennos: Marianne Tenetz